laion/Wikipedia-Exotic huggingface dataset:
Yikes (שיר של ניקי מינאז')

Yikes הוא סינגל שיווקי שהוקלט על ידי הראפרית ניקי מינאז'. השיר הוקלט בפברואר 2020, ויצא לאור ב-7 בפברואר 2020, על ידי חברות התקליטים יאנג מאני, קאש מאני וריפבליק רקורדס, כסינגל שלא מתוך אלבום. עם יציאתו נכנס השיר אל המקום השישי במצעד הרולינג סטון טופ 100. השיר נכתב על ידי ניקי מינאז', בובי בארט, דרמל קלמונס ודריק מילאן והופק על ידי פו ביטס. מינאז' חשפה באמצעות הטוויטר כי היא עתידה להוציא שיר חדש, תוך שהוסיפה הצצה מתוכו. היא ציינה בהומור כי "המעריצים שלה הציקו לה והאיצו בה לסיים אותו". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-33 מיליון השמעות. האודיו הרשמי של השיר הועלה לערוץ היוטיוב של ניקי מינאז' ב-7 בפברואר 2020. נכון למאי 2022, מונה הצפיות שלו עומד על למעלה מ-36 מיליון צפיות. יומיים לאחר מכן, ב-9 בפברואר באותה השנה, העלתה מינאז' את קליפ המילים הרשמי של השיר. קליפ הריקוד הלא-רשמי של השיר הועלה ליוטיוב ב-26 בפברואר 2020 וצבר למעלה ממיליון צפיות. סרטון השיר "Yikes" באתר יוטיוב ניקי מינאז', בובי בארט, דרמל קלמונס, דריק מילאן Try the TIDAL Web Player, listen.tidal.com (באנגלית) Rolling Stone, Rolling Stone (באנגלית) Nicki Minaj – Yikes (באנגלית), נבדק ב-2020-04-25 Mrs Petty, I was playing a snippet for my crazy fans & they made me put it out. They are bullies. I only had 1 verse done. The label bullied me too. I’ve been bullied. #YikesOutNowhttps://twitter.com/ms_thanggg/status/1226142591638523905 …, @NickiMinaj, ‏2020T6:00 (באנגלית) Yikes, נבדק ב-2020-04-25 Nicki Minaj - Yikes (Official Audio) Nicki Minaj - Yikes (Lyric Video) Nicki Minaj - Yikes - Dance Choreography by Jojo Gomez
Megatron

"Megatron" (בעברית: "מגהטרון") הוא סינגל שהוקלט על ידי הראפרית הטרינידדית ניקי מינאז'. השיר יצא לאור ב-21 ביוני 2019, כסינגל שלא מתוך האלבום, על ידי חברות התקליטים יאנג מאני, קאש מאני וריפבליק רקורדס. עם יציאתו נכנס השיר אל המקום התשיעי במצעד השירים שבהונגריה. השיר נכתב על ידי ניקי מינאז', בריטני "צ'י" קוני, דניסיה "בלו יוני" אנדרוס והאלדאן ויין בראון והופק על ידי פופ וונסל ונובה ווב. כמו כן, השיר מתפקד כסינגל הסולו היחיד של מינאז' אשר יצא בשנת 2019. בעקבות כניסתו של השיר למצעד הבילבורד הוט 100, הפכה מינאז' לאישה עם מרבית השירים במצעד. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-81 מיליון השמעות. הווידאו קליפ המלא שיצא עבור השיר הועלה לערוץ היוטיוב של ניקי מינאז' ב-21 ביוני 2019, ביום צאתו כסינגל. לאורכו של הקליפ, ניתן לראות את מינאז', כשהיא רוקדת לצלילי השיר ביחד עם רקדני ליווי. באחת מהסצנות, ניתן לראותה כשהיא נמצאת בחדר עם גבר, תוך שהם מתמזמזים. נכון לאפריל 2020, מונה הצפיות של הקליפ עומד על כ-99 מיליון צפיות. סרטון השיר "Megatron" באתר יוטיוב ניקי מינאז', בריטני "צ'י" קוני, דניסיה "בלו יוני" אנדרוס, האלדאן ויין בראון Nicki Minaj Previews New Single 'Megatron', Rap-Up (באנגלית) Video Premiere: Nicki Minaj – Megatron | Sandra Rose, sandrarose.com "Best New Rap Music, Nicki Minaj Megatron". June 24, 2019. (ארכיון) Single Top 40 slágerlista - Hivatalos magyar slágerlisták, slagerlistak.hu Nicki Minaj – MEGATRON (באנגלית), נבדק ב-2020-04-25 Nicki Minaj Announces 'Megatron' Release Date & Return of Queen Radio, Billboard, ‏2019-06-13 The Hot 100 Chart, Billboard MEGATRON, נבדק ב-2020-04-25 Nicki Minaj - MEGATRON Gold/Platinum, Music Canada (באנגלית) Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2019-07-01
חמי

כפיר ארצי (נולד ב-12 באפריל 1975), ידוע בשם הבמה חמי, הוא זמר, ראפר, מלחין ומפיק מוזיקלי ישראלי. בשנת 1992, בעיר יבנה, הקים את להקת ההיפ הופ "The Floating Fat Man", ששינתה את שמה לאחר זמן קצר ל"שב"ק ס'". ב-1995 הוציאה הלהקה את אלבומה הראשון, "שבק ס". מהאלבום הצליח השיר "מכופף הבננות", שהגיע למקום ה-21 במצעד הפזמונים השנתי של רשת ג'. לאחר הקלטת האלבום, בשנת 1996, עזבו חמי ומירו את הלהקה. בשנת 1997 יצא אלבומם השני של שב"ק ס', "בעטיפה של ממתק", בו השתתף חמי רק בשיר "לבקש את הקש". ב-2000 חזרו חמי ומירו ללהקה, על מנת להקליט את אלבומה השלישי, "כנען 2000". זמן מה לאחר מכן, הקימו חמי ומירו את ההרכב "חלוצי החלל". בשנת 2002 הוציאו את אלבומם היחיד. האלבום שילב בין היפ-הופ לפאנק. 1995: שבק ס 2000: כנען 2000 2008: בום קרנבל 2012: פרה פרה 2002: חלוצי החלל חמי, באתר MOOMA (בארכיון האינטרנט) מיה מנע, עכבר העיר, חמי משב"ק ס' מאחורי הבר: "אם יש לחם, אז יש נשמה", באתר הארץ, 23 במרץ 2011 מכופף הבננות – פזמונט, באתר pizmonet.co.il
Take Yourself Home

Take Yourself Home (בעברית: קח את עצמך הביתה) הוא סינגל שהוקלט על ידי הזמר-יוצר האוסטרלי טרוי סיון. השיר יצא לאור ב-1 באפריל 2020, על ידי חברות התקליטים EMI אוסטרליה וקפיטול רקורדס, כסינגל הראשון מתוך המיני-אלבום, In a Dream. השיר הגיע למקום התשיעי במצעד השירים של ניו זילנד. השיר נכתב על ידי טרוי סיון, אוסקר יירס, לילנד וטיילה פרקס והופק על ידי אוסקר יירס גם כן. בנוסף לכך, נשלח השיר לרדיו השירים העכשוויים שבאוסטרליה. השיר הוא שיר בסגנון הסינת'פופ, אשר משלב בתוכו גם את סגנון האלקטרופופ. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.6 מיליון השמעות. קליפ המילים הרשמי של השיר הועלה לערוץ היוטיוב של טרוי סיון ב-1 באפריל 2020. קליפ המילים צבר למעלה משני מיליון צפיות. סרטון השיר "Take Yourself Home" באתר יוטיוב טרוי סיון, אוסקר יירס, לילנד, טיילה פרקס Take Yourself Home, נבדק ב-2020-04-25 Troye Sivan – Take Yourself Home (באנגלית), נבדק ב-2020-04-25 The Official New Zealand Music Chart, THE OFFICIAL NZ MUSIC CHART (באנגלית) Singles To Radio, The Music Network Brittany Spanos, Brittany Spanos, Troye Sivan Returns Earlier Than Planned With 'Take Yourself Home', Rolling Stone, ‏2020-04-01 (באנגלית) Sophie Smith, Troye Sivan Drops Collaborative Music Video For ‘Take Yourself Home’, uDiscover Music, ‏2020-04-01 (באנגלית) Troye Sivan - Take Yourself Home (Lyric Video) Take Yourself Home - Single by Troye Sivan (באנגלית אמריקאית), נבדק ב-2020-04-25
איוואן מז'וראניץ'

איוואן מז'וראניץ' (בקרואטית: Ivan Mažuranić;‏ 11 באוגוסט 1814, האימפריה האוסטרית – 4 באוגוסט 1890, זאגרב, האימפריה האוסטרו-הונגרית) היה סופר, מילונאי ופוליטיקאי קרואטי. איוואן מז'וראניץ' נולד למשפחת איכרים בעיירה בחוף הים האדריאטי. אזור זה באותה תקופה היה חלק מהאימפריה האוסטרית. אייון מזוראניץ' למד בריאקה ואחר כך משפטים באוניברסיטת זגרב. לאחר סיום הלימודים הוא עבר כמורה בזגרב. לאחר תקופה מסוימת הוא התחיל בקריירה של עורך דין ועיתונאי. במאמרים שלו הוא תמך ברעיון של הקמת מדינה שתאגד בתוכה כל העמים הסלאבים באזור. איוואן מז'וראניץ' היה בין הנציגים הבולטים של התנועה האילירית. בשנת 1842 הוא פרסם מילון גרמני-קרואטי. במילון זה הוא כלל מספר מילים חדשות שנמצאים בשימוש עד היום. בשנת 1848 הוא הוציא מאמר "Hrvati Magjarom" בו תמך בהקמת ממלכה הונגרית-קרואטית על בסיס ההסדר הפוליטי שכבר קיים בשווייץ. במהלך שנות ה-60 של המאה ה-19 איוואן מז'וראניץ' שירת בווינה כמנהל מחלקת קרואטיה בממשל. בשנים 1858–1872 הוא היה נשיא של Matica hrvatska, מכון התרבות הקרואטי. בשנת 1873 הוא מונה לבאן של קרואטיה וכהין בתפקיד זה עד לשנת 1880. בתקופה זו איוואן מז'וראניץ' קידם מספר רפורמות חשובות בתחום המשפט. איוואן מז'וראניץ' היה נשוי לאלכסנדרה ונולד להם בן דימיטריה דמטר שהיה משורר קרואטי, נכדתה היא איוונה ברליץ'-מז'וראניץ'. מדיה וקבצים בנושא איוואן מז'וראניץ' בוויקישיתוף קורות חיים (בגרמנית) איוואן מז'וראניץ', באתר "Find a Grave" (באנגלית)
Sodio

Sodio (באנגלית: Sodium, ובעברית: נתרן) הוא סינגל שהוקלט על ידי הזמרת-יוצרת הלטינית דנה פאולה. השיר יצא לאור ב-7 בפברואר 2020, על ידי חברת התקליטים יוניברסל מיוזיק מקסיקו, כסינגל מתוך האלבום, Sie7e +. עם יציאתו נכנס השיר אל המקום הראשון במצעד שירי הפופ שבמקסיקו. השיר נכתב על ידי דנה פאולה, טיילור דיאז וסטפנו וינאי והופק על ידי ג'אסט-רוג'ר וסטפנו וינאי. השיר עוסק בזהות מגדרית, תוך שהוא מספר בתוכו סיפור על מישהי שהתחתנה עם גבר מבולבל מינית, שלבסוף מבין שהוא הומוסקסואל וזאת למרות שהוא ניסה לברוח מהאמת. בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-30 מיליון השמעות. הווידאו קליפ הרשמי של השיר פורסם ב-6 בפברואר 2020, בשידור חי. בתחילת הקליפ, ניתן לראות את גבר רץ על חוף ים. בהמשך, ניתן לראות כי הוא בורח מחתונה. זאת תוך שלאורכו של הקליפ מתגלה כי מדובר בגבר מבולבל מינית, שהתחתן עם מישהי, עד שלבסוף החליט לברוח מהכול מחוסר ברירה. נכון לאפריל 2020, מונה הצפיות של הקליפ עומד על למעלה מ-36 מיליון צפיות. סרטון השיר "Sodio" באתר יוטיוב Danna Paola – Sodio (באנגלית), נבדק ב-2020-04-25 SIE7E +, נבדק ב-2020-04-25 Danna Paola, Billboard Danna Paola - Sodio lyrics + English translation, lyricstranslate.com (באנגלית) Danna Paola - Sodio
יום השנה לשחרור איטליה

יום השנה לשחרור איטליה (באיטלקית: Anniversario della liberazione d'Italia), המכונה גם חג השחרור (Festa della liberazione), יום השנה להתנגדות (Anniversario della Resistenza) או פשוט 25 באפריל (25 aprile) הוא חג איטלקי לאומי המנציח את סיום הכיבוש הנאצי במלחמת העולם השנייה וניצחון תנועת ההתנגדות באיטליה כנגד המשטר הפשיסטי שהונהג באיטליה בימי מלחמת העולם השנייה. זהו יום מהותי בתולדות איטליה ויש לו משמעות פוליטית וצבאית מסוימת, כסמל למאבק המנצח של תנועת ההתנגדות הצבאית והפוליטית שבוצעו על ידי הכוחות הפרטיזניים, על ידי צבא איטלקי במלחמת העולם השנייה מאז 8 בספטמבר 1943 נגד הממשלה הפשיסטית של הרפובליקה הסוציאלית האיטלקית והכיבוש הנאצי. הוא נבדל מחג הרפובליקה (Festa della Repubblica), שמתקיים ב-2 ביוני. התאריך נבחר על ידי האמנה, כפי שהיה זה אותו היום של שנת 1945, כאשר ועדת השחרור הלאומית של איטליה העליונה (CLNAI) הכריזה רשמית על ההתקוממות בהודעת רדיו, והציעה את תפיסת השלטון בידי ה-CLNAI והכריזה על עונש המוות עבור כל המנהיגים הפשיסטיים (כולל בניטו מוסוליני, שנורה ונרצח שלושה ימים לאחר מכן). ב-1 במאי שוחררה כבר כל צפון איטליה, כולל בולוניה (21 באפריל), ג'נובה (23 באפריל), מילאנו (25 באפריל), טורינו וונציה (28 באפריל). השחרור שם קץ לעשרים ושלוש שנות דיקטטורה פשיסטית וחמש שנות מלחמה. זה מייצג באופן סמלי את תחילת המסע ההיסטורי שהוביל למשאל העם ב-2 ביוני 1946, כאשר האיטלקים בחרו בסיום המלוכה וביצירתה של הרפובליקה האיטלקית, ולאחר מכן באימוץ החוקה של הרפובליקה האיטלקית בשנת 1948. התאריך נבחר בפועל בשנת 1946, וברוב הערים באיטליה נערכים צעדות ומצעדים להנצחת האירוע. ב-22 באפריל 1946, גזירת Disposizioni in materia di ricorrenze ("הוראות על אירועים חגיגיים") יצרה את החג הלאומי. הצעת החוק קובעת כי "חגיגת השחרור המוחלט של השטח האיטלקי, 25 באפריל 1946 הוכרזה כחג לאומי"). ב-27 במאי 1949, "חוק 260" הפך את יום השנה לחג לאומי קבוע ושנתי. חג הרפובליקה מדיה וקבצים בנושא יום השנה לשחרור איטליה בוויקישיתוף (באיטלקית), Fondazione ISEC - cronologia dell'insurrezione a Milano - 25 aprile, ‏28 בספטמבר 2019 http://www.istoreto.it/torino38-45/ascii/liberazione.htm DECRETO LEGISLATIVO LUOGOTENENZIALE 22 aprile 1946, n. 185, ‏28 באפריל 2015 L. 27 maggio 1949, n. 260. "Disposizioni in materia di ricorrenze festive, ‏24 במאי 2011
Worry About Me

Worry About Me (בעברית: לדאוג לי) הוא סינגל שהוקלט על ידי הזמרת-יוצרת הבריטית אלי גולדינג, בשיתוף עם בלאקבר. השיר יצא לאור ב-13 במרץ 2020, על ידי חברת התקליטים פולידור רקורדס, כסינגל הרביעי מתוך האלבום, Brightest Blue. עם יציאתו נכנס השיר אל המקום החמישי במדיה פורסט. השיר נכתב על ידי אלי גולדינג, איליה סלמנזאדה, בלאקבר, פיטר סוונסון וסוואן קוטצ'ה והופק על ידי איליה סלמנזאדה. מייק ווס מ-Idolator כתב כי "באמצעות השיר גולדינג מצליחה להראות את עצמאותה". גם ב-Popline פורסם סיקור על השיר. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.7 מיליון השמעות. הווידאו קליפ הרשמי של השיר פורסם ב-13 במרץ 2020. בתחילת הקליפ, ניתן לראות הבזקים מהירים בהם ניתן לראות את גולדינג כשהיא נמצאת בתוך רכב. בהמשך, ניתן לראותה כשהיא יושבת על ספה. כמו כן, ישנן סצנות בהן ניתן לראותה, כשהיא ביחד עם רקדני ליווי וזאת, בזמן שהיא נמצאת באזור דמוי יער. נכון לאפריל 2020, מונה הצפיות של הקליפ עומד על למעלה מ-13 מיליון צפיות. מידע על הסינגל "Worry About Me" באתר מיוזיק בריינז מידע על היצירה "Worry About Me" באתר Discogs מילות השיר "Worry About Me" באתר Genius סרטון השיר "Worry About Me" באתר יוטיוב אלי גולדינג, איליה סלמנזאדה, בלאקבר, פיטר סוונסון, סוואן קוטצ'ה Worry About Me (feat. blackbear), נבדק ב-2020-04-25 Ellie Goulding & blackbear – Worry About Me (באנגלית), נבדק ב-2020-04-25 Media Forest, mediaforest-group.com Ellie Goulding Asserts Her Independence On “Worry About Me”, idolator, ‏2020-03-13 Escute “Worry About Me”, novo single de Ellie Goulding em parceria com Blackbear, POPline, ‏2020-03-13 (בפורטוגזית) Ellie Goulding, blackbear - Worry About Me "Worry About Me – Single by Ellie Goulding & blackbear". Apple Music. נבדק ב-16 במרץ 2020. {{cite web}}: (עזרה) "BBC - Radio 1 Playlist". BBC. 13 במרץ 2020. ארכיון מ-14 במרץ 2020. נבדק ב-16 במרץ 2020. {{cite web}}: (עזרה) "Singles To Radio". The Music Network. נבדק ב-16 במרץ 2020. {{cite web}}: (עזרה) "ELLIE GOULDING "Worry About Me" | (Radio Date: 20/03/2020)". radiodate.it. נבדק ב-16 במרץ 2020. {{cite web}}: (עזרה) "Top 40/M Future Releases | Mainstream Hit Songs Being Released and Their Release Dates". All Access. נבדק ב-16 במרץ 2020. {{cite web}}: (עזרה)
You Should Be Sad

"You Should Be Sad" (בעברית: "אתה צריך להיות עצוב") הוא סינגל שהוקלט על ידי הזמרת-יוצרת האמריקאית הלסי, מתוך אלבום האולפן השלישי שלה, Manic. השיר יצא לאור ב-10 בינואר 2020, על ידי חברת התקליטים קפיטול רקורדס, כסינגל השישי מתוך האלבום. השיר הגיע למקום החמישי במצעד השירים של אירלנד. השיר נכתב על ידי הלסי וגרג קורסטין והופק על ידי גרג קורסטין גם כן. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה ממיליון עותקים במדינה. זאת תוך שאיגוד תעשיית ההקלטות האוסטרלי העניק לשיר את תואר הפלטינה, על מכירות של למעלה מ-70,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-200 מיליון השמעות. הווידאו קליפ הרשמי של השיר פורסם ב-10 בינואר 2020, בשידור חי. הקליפ בוים על ידי אמיל נאוה. בתחילת הקליפ, ניתן לראות את הלסי, כשהיא יוצאת מהרכב שלה ונכנסת למבנה ישן שם היא פושטת את בגדיה ונותרת עם בגדים מינימליים. נכון לאפריל 2020, מונה הצפיות של הקליפ עומד על למעלה מ-50 מיליון צפיות. בחודש יוני 2020, מגזין בילבורד כלל את השיר ברשימת "50 השירים הטובים ביותר עד כה של שנת 2020". מידע על הסינגל "You Should Be Sad" באתר מיוזיק בריינז מידע על השיר "You Should Be Sad" באתר AllMusic מידע על היצירה "You Should Be Sad" באתר Discogs מילות השיר "You Should Be Sad" באתר Genius סרטון השיר "You Should Be Sad" באתר יוטיוב Manic by Halsey (באנגלית אמריקאית), נבדק ב-2020-04-25 Try the TIDAL Web Player, listen.tidal.com (באנגלית) h, YOU SHOULD BE SAD. new song and WILD video dropping on 1/10. Midnight EST. yee fuckin’ haw. pic.twitter.com/xiLll1sKLe, @halsey, ‏2020T13:19 (באנגלית) Singles To Radio, The Music Network Official Irish Singles Chart Top 50 | Official Charts Company, www.officialcharts.com (באנגלית) Halsey – You should be sad (באנגלית), נבדק ב-2020-04-25 Gold & Platinum, RIAA (באנגלית) ARIA You should be sad, נבדק ב-2020-04-25 Halsey - You should be sad The 50 Best Songs of 2020 So Far, בילבורד, ‏10 ביוני 2020 BPI The Official New Zealand Music Chart, THE OFFICIAL NZ MUSIC CHART (באנגלית) Gold/Platinum, Music Canada (באנגלית) Top 40/M Future Releases | Mainstream Hit Songs Being Released and Their Release Dates ..., web.archive.org, ‏2020-01-09 HALSEY "You Should Be Sad" | (Radio Date: 17/01/2020), radiodate.it (באנגלית) BBC - Radio 1 Playlist, BBC (באנגלית) You should be sad (Tiësto Remix) - Single by Halsey & Tiësto (באנגלית אמריקאית), נבדק ב-2020-04-25 HALSEY " You Should Be Sad (Tiesto Remix)" | (Radio Date: 14/02/2020), radiodate.it (באנגלית)
מרי אן לי

מרי אן לי (באנגלית: Mary ann Lee;‏ יולי 1823 – 25 בינואר 1899) הייתה אחת הבלרינות המקצועיות האמריקאית הראשונות. מרי אן לי נולדה בפילדלפיה להורים אנשי תיאטרון, ולמדה שם אצל פול אזאר מן האופרה של פריז. הופעתה הראשונה בבלט הייתה ב-1837 בתפקיד פאטימה ב"נערה מקשמיר" בתיאטרון רחוב צ'סטנאט בפילדלפיה. באותה הפקה הופיעה לראשונה אוגוסטה מייווד. לילה אחר לילה קצרו שתי הנערות תשואות וזרי פרחים. לי למדה בניו יורק אצל ג'יימס סילוויין, והופיעה לראשונה בניו יורק ביוני 1939 בתיאטרון הבאוארי. היא לא הגבילה את עצמה לריקוד אלא שיחקה גם במלודרמות וביצירות אחרות לבמה. היא יצאה למסע הופעות בארצות הברית ואחר למדה אצל מנהל הבלט ז'אן קוראלי בפריז. בשובה לארצות הברית, הביאה עמה את ההוראות לכמה בלטים פופולריים. היא הייתה הראשונה שרקדה את ז'יזל בבוסטון בשנת 1846. לי רקדה עם ג'ורג' וושינגטון סמית ויצאה עמו למסעות הופעות. בשנת 1847,בגיל 24, פרשה מן הריקוד מסיבות בריאותיות. היא נישאה לוויליאם ואנהוק, סוחר פילדלפי. לזוג נולדו שלושה ילדים. היא חזרה פעמים אחדות לבמה, ובהמשך חייה לימדה ריקוד. היא מתה בפילדלפיה בשנת 1899 ונקברה בבית הקברות לורל היל. מבקרים ואוהבי-בלט גם יחד היו תמימי דעים בשבחים שחלקו ללי. לו התמידה בקריירה שלה במקום לפרוש, סביר להניח שהייתה נעשית לכוכבת בעלת שם בינלאומי. מרי אן לי, באתר אנציקלופדיה בריטניקה (באנגלית) Britannica Online Encyclopedia: Mary Ann Lee אנציקלופדיה בריטניקה אונליין, "מרי אן לי" ג'יימס ט. אדוארד, קולג' רדקליף, "נשים אמריקאיות ידועות-שם 1607–1950: מילון ביוגרפי", הוצאת אוניברסיטת הרווארד 1971, עמ' 388
הלובי היהודי בארצות הברית

הלובי היהודי הוא מושג בפוליטיקה האמריקאית, שמתייחס לקבוצת שדולות פרו-ישראליות, שמטרתן להשפיע בעיקר על מדיניות החוץ של ארצות הברית. ארגונים יהודיים רבים טוענים שרוב השימוש במושג הוא אנטישמי באופן מגמתי. המושג הופיע לראשונה במילון הפוליטי שכתב וולטר ג'ון ריימונד בשנת 1992. במילון נכתב שהתקשורת השתמשה במונח בעיקר בהקשר של מלחמת עיראק, כאשר הלובי היהודי הואשם בשידול הקונגרס לצאת למלחמה בניגוד לאינטרסים הלאומיים. המושג שגור בשיח האקדמי והפוליטי, בעיקר בהקשרים של מדיניות החוץ האמריקאית. המושג מתאר בדרך כלל קבוצת שדולות אמריקאיות שמקדמות את האינטרסים של יהדות ארצות הברית ושל מדינת ישראל. ישנה טענה שקידום האינטרסים בא לעיתים על חשבונה של ארצות הברית. כך למשל, הנשיא ג'ורג' בוש (האב) האשים את איפא"ק, השדולה היהודית-ישראלית הגדולה בקונגרס, שניסתה להביא להכרתה של אמריקה בהתנחלויות ביהודה ושומרון בניגוד לאינטרס האמריקאי. בישראל מבקרים את הלובי היהודי בטענה שהוא משתמש בהשפעה שלו על מקבלי ההחלטות האמריקאים כדי לכפות ערכים "שמאל-ליברליים" על ישראל. דוגמה לכך היא הביקורת החריפה שארגונים יהודיים אמריקאים פרסמו בתגובה לניסיונו של בנימין נתניהו להכניס את מפלגת "עוצמה יהודית" לכנסת בבחירות לכנסת ה-21. ארגונים פרו-ישראליים רבים טוענים שהשימוש במושג "הלובי היהודי" הוא אנטישמי. על פי רוב, נטען ש"הלובי היהודי" הוא אוסף של קבוצות אינטרסים יהודיות שפועל באופן מניפולטיבי ולא חוקי כדי להשיג את המטרות שלו. כך למשל, ג'יי ג'יי גולדברג, עורך השבועון היהודי-אמריקני "The Forward", תיאר בנאומו "מדיניות החוץ האמריקאית והלובי היהודי" שהלובי היהודי נתפס כגוש אסרטיבי שמשפיע על מדיניות החוץ של ארצות הברית באופן שלילי, וגורם לה להתערב בפעולות לא לה, ובפרט בעימותים עם האסלאם והעולם הערבי. ארגונים יהודיים ופרו-ישראליים משווים את המיתוס של הלובי היהודי לזה של זקני ציון. ארגון "בני ברית" טוען שאף על פי שלכל קבוצת אינטרסים יש זכות להקים שדולה שתייצג אותה מול בית הנבחרים, הלובי היהודי נתפס שלא בצדק, כרחב ועוצמתי משהוא באמת. עוד נטען כי השימוש הרווח במושג מרמז על כך שהלובי היהודי מקדם את האינטרסים של יהודי ארצות הברית ושל מדינת ישראל על חשבון ארצות הברית, ובכך נותן לגיטימציה לעשות מהיהודים שעיר לעזאזל ולהאשים אותם בבעיות סוציו-אקונומיות, במלחמות ובמדיניות חוץ כושלת. הלובי הסעודי בארצות הברית וולטר ג'ון ריימונד, Brunswick Pub Co, Brunswick Pub Co, יולי 1992 Raymond, Walter John, Politics: Selected American and Foreign Political and Legal Terms, Lawrenceville, Virginia: Burnswick Publishing Corporation, 1992 אמיר תיבון, 'פצצת עומק' לעבר נתניהו, הארץ 23.2.2019 J. J. Goldberg, American Foreign Policy and The Jewish Lobby, The Forward The Jewish Lobby, B'nai B'rith ADC
Survivor (שיר)

Survivor (בעברית: שורדת) הוא סינגל שהוקלט על ידי להקת הבנות האמריקאית דסטיניז צ'יילד, מתוך אלבום האולפן השלישי שלה, Survivor. השיר יצא לאור ב-13 בפברואר 2001, על ידי חברת התקליטים קולומביה רקורדס, כסינגל השני מתוך האלבום. השיר הגיע למקום השני במצעד הבילבורד הוט 100. השיר נכתב על ידי ביונסה, אנתוני דנט ומת'יו נואלס והופק על ידי ביונסה ואנתוני דנט. השיר זכה בפרס גראמי עבור ביצוע האר אנד בי הווקאלי הטוב ביותר לצמד או הרכב בטקס פרסי גראמי שהתקיים בשנת 2002. האלבום עצמו הועמד לפרס גראמי גם כן, אך לא זכה. כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-225 מיליון השמעות. הווידאו קליפ הרשמי של השיר הועלה לערוץ היוטיוב של דסטיניז צ'יילד ב-25 באוקטובר 2009. הקונספט של הקליפ הוא אי בודד, אליו שלוש חברות הלהקה נסחפות. הן צריכות לחיות על אותו האי הבודד, תוך שבסוף הקליפ מגיע מסוק שבא להציל אותן. נכון לאפריל 2020, מונה הצפיות של הקליפ עומד על למעלה מ-110 מיליון צפיות. מידע על היצירה "Survivor" באתר מיוזיק בריינז סרטון השיר "Survivor" באתר יוטיוב Suit claims Beyonce stole 'Survivor' song, archive.is, ‏2013-04-11 Destiny's Child: Someday We'll Be Together, EW.com (באנגלית) Destiny's Child – Survivor (באנגלית), נבדק ב-2020-04-25 Destiny's Child, GRAMMY.com, ‏2019-11-19 (באנגלית) Survivor, נבדק ב-2020-04-25 Destiny's Child - Survivor (Official Music Video) ft. Da Brat ARIA Charts - Accreditations - 2001 Singles, www.aria.com.au Gold & Platinum, RIAA (באנגלית) BEA "British single certifications – Destiny's Child – Survivor". British Phonographic Industry. Select singles in the Format field. Select Platinum in the Certification field. Type Survivor in the "Search BPI Awards" field and then press Enter. Official Chart Flashback 2001: Destiny's Child - Survivor, www.officialcharts.com (באנגלית) Destiny’s Child "Survivor" | IFPI, ifpi.dk IFPI Norsk platebransje, web.archive.org, ‏2012-11-05 Wayback Machine, web.archive.org, ‏2011-06-16 一般社団法人 日本レコード協会, www.riaj.or.jp Gold & Platinum, RIAA (באנגלית)
Break Every Rule

Break Every Rule (בעברית: לשבור כל כלל או שוברת כל כלל) הוא אלבום האולפן השישי של הזמרת-יוצרת האמריקאית טינה טרנר. האלבום יצא לאור ב-23 בספטמבר 1986, על ידי חברת התקליטים קפיטול רקורדס. בדומה לאלבומה הקודם, גם אלבום זה זכה להצלחה רבה וזכה למעמד של אלבום פלטינה או זהב במקומות רבים בעולם. עם יציאתו נכנס האלבום אל המקום הרביעי במצעד הבילבורד 200. בדומה לאלבום הקודם של טרנר גם אלבום זה זכה להצלחה רבה. בנוסף הוא הגיע לחמישייה הפותחת במדינות רבות בעולם, ביניהן ארצות הברית, בריטניה ושווייץ. בגרמניה זכה להצלחה רבה במיוחד כאשר הגיע למקום הראשון ושהה שם במשך 12 שבועות. האלבום הגיע למעמד פלטינה כפולה באוסטריה, קנדה, גרמניה ושווייץ ולמעמד פלטינה בארצות הברית, בריטניה, ניו זילנד וספרד. נכון להיום[דרושה הבהרה] מכירות האלבום עומדות על 12 מיליון עותקים בכל העולם. על מנת לקדם את האלבום יצאה טרנר לסיבוב הופעות בן 218 הופעות אשר מכר מיליוני כרטיסים והפך לאחד מסיבובי ההופעות הנשיים המצליחים ביותר בהיסטוריה. בין היתר שברה טרנר שיא בברזיל כאשר הופיעה מול קהל של 180 אלף איש בהופעה הגדולה ביותר בתולדות המדינה עד אז. במהלך סיבוב ההופעות, הגיעה טרנר בקיץ 1987 לישראל לשתי הופעות יחידות בפארק הירקון. מאוחר יותר יצא גם אלבום וידאו בשם "Tina Live in Europe", אשר תיעד את אחת ההופעות מהסיבוב באירופה. מידע על האלבום Break Every Rule באתר MusicBrainz מידע על האלבום Break Every Rule באתר AllMusic האלבום Break Every Rule באתר Discogs האלבום Break Every Rule באתר ספוטיפיי בראיין אדמאס, טרי בריטן, נייל דורפסמן, מארק קנופפלר, בוב קלירמונטיין, רוברט היין Tina Turner - Break Every Rule, Discogs (באנגלית) Tina Turner, Billboard אירית רותם, טינה: טובה לאוזן ולעין, מעריב, 22 ביולי 1987